rejauldu/bengali-wikipedia huggingface dataset:
ক্রিকেট খেলায় ব্যাটসম্যান যদি তার ব্যাট দ্বারা বলে আঘাত না করে কিন্তু ব্যাটসম্যানের দেহ বা প্রতিরক্ষামূলক সাজসরঞ্জামে লাগার পর ব্যাটিং দল যদি রান সংগ্রহ করে তবে সেই রানকে লেগ বাই বলে। এটি ক্রিকেটের ২৩ নম্বর আইন এর অন্তর্ভুক্ত।  লেগ বাই স্কোরিং যদি বল ব্যাটসম্যানের দেহ স্পর্শ করে তবে তারা এমনভাবে রান সংগ্রহ করার চেষ্টা করতে পারে যেন তারা বলকে ব্যাট দ্বার আঘাত করেছে। রান সংখ্যাকে লেগ বাই হিসাবে স্কোর করা হয় - এটি দলের মোট রানের সাথে যোগ করা হয়, কিন্তু ব্যাটসম্যারে রান সংখ্যার সাথে বা বোলার দ্বারা দেওয়া রানসংখ্যার সাথে যোগ করা হয় না। যদি বলটি ব্যাটসম্যানের দেহ স্পর্শ করে সরে যায় এবং বাউন্ডারি অতিক্রম করে তাহলে ব্যাটিং দলের রানের সাথে চারটি লেগ বাই রান যোগ হয়, যেমন বলকে ব্যাট দ্বারা আঘাত করে বলটিকে চার রানের জন্য বাউন্ডারি পার করা হয়।  ব্যাটসম্যানের দেহের একমাত্র যে অংশটিতে এই নিয়ম প্রয়োগ হয় না তা হলো হাত বা ব্যাট ধরে হাত (অর্থাৎ ব্যাটসম্যানের গ্লাভস), যেগুলি ব্যাটের একটি অংশ হিসাবে বিবেচিত হয়। যদি বলকে কোন হাত দিয়ে আঘাত করে এবং কোন কারণে সেই হাতে ব্যাট ধরা না থাকে তবে সেগুলি লেগ বাই হিসাবে গণ্য হবে। তবে ব্যাটসম্যান যদি ইচ্ছাকৃতভাবে বলকে কোন হাত দিয়ে আঘাত করে এবং সে হাতে ব্যাট ধরা না থাকে তবে কোন লেগ বাই রান হবে না এবং ফিল্ডিং করা দল আবেদন করলে অবস্ট্রাক্টিং দ্য ফিল্ড আউট দেওয়া হতে পারে।  ব্যাটসম্যানের মধ্যে বলটি ব্যাটসম্যানকে আঘাত করে তবেই লেগ বাই রান যোগ করা যেতে পারে, যদি:  তার ব্যাট দিয়ে বলকে আঘাত করার চেষ্টা করে, বা  বল দ্বারা আঘাত এড়ানোর চেষ্টা।  ব্যাটসম্যান যদি এই দুটির একটিও চেষ্টা না করে এবং বলটি তার শরীরে আঘাত করে তবে এটি একটি ডেড বল এবং রান যোগ করা নাও হতে পারে। এই পরিস্থিতিতে ব্যাটসম্যানরা যদি রান সংগ্রহ করার চেষ্টা করে তবে ফিল্ডিং দল তাদের উভয়কেই রান আউট করার চেষ্টা করতে পারে। বল ডেড হওয়ার সময় ব্যাটিং জুটি যদি এমন একটি "রান" সম্পন্ন করে এবং আম্পায়ার ডেড বলের ইঙ্গিত দেয় তাহলে রান যোগ করা হয় না এবং ব্যাটসম্যানদের রান নেওয়ার আগের মতো অবস্থানে তাদের উইকেটে ফিরে যেতে হবে।  যদি মনে হয় যে ব্যাটসম্যানের পা না থাকলে বলটি স্ট্যাম্পে আঘাত করতে পারতো তবে ব্যাটসম্যান লেগ বিফোর উইকেট আউট হয়ে যেতে পারে।  টেস্ট ক্রিকেটে অতিরিক্ত রান করার ক্ষেত্রে লেগ বাই সর্বাধিক সাধারণ ধরন। একটি টেস্ট ম্যাচে গড়ে লেগ বাই রানের সংখ্যা প্রায় ২০; একটি ৫০ ওভারের ম্যাচে এটি প্রায় ১০। এক টেস্ট ইনিংসে সর্বাধিক লেগ বাই হলো ৩৫, ইংল্যান্ডের প্রোটিয়াস সফরের সময় দক্ষিণ আফ্রিকার বিপক্ষে ইংল্যান্ড ২০০৮ সালের ১ আগস্ট এটি সংগ্রহ করেছিল।England v South Africa, 2008 Basil D'Oliveira Trophy – 3rd Test, Scorecard, Cricinfo, Retrieved on 5 August 2009  স্কোরিং সংকেত একক লেগ বাইয়ের জন্য প্রচলিত সংকেত হলো ভিত্তিতে এবং উপরে অনুভূমিক প্রান্তে বিন্দু সহ একটি ত্রিভুজ (বিপরীত বাই প্রতীক)। যদি একাধিক লেগ বাই নেওয়া হয় তবে রান সংখ্যা ত্রিভুজের মধ্যে লেখা হয় - অনুশীলনে সংখ্যাটি নিচে লিখে তার চারপাশে ত্রিভুজটি আঁকা আরও সহজ।  বৈধতা টেস্ট ক্রিকেট থেকে অবসর নেওয়ার আগে অস্ট্রেলিয়ার অধিনায়ক স্টিভ ওয়াহ লেগ বাইকে খেলা থেকে বাদ দেওয়ার আহ্বান জানিয়ে মন্তব্য করেছিলেন: "আমি মনে করি না আপনি বলটি মিস করলে আপনার রান নেওয়া উচিত।"Goodbye to leg-byes?, BBC Sports, Retrieved on 5 August 2009  আম্পায়ারের সংকেত আম্পায়াররা একটি হাঁটু উচু করে হাত দিয়ে তা স্পর্শ করে লেগ বাই এর সংকেত দেন।Umpire's signal, BBC Sport, Retrieved on 5 August 2009   তথ্যসূত্র   বিষয়শ্রেণী:ক্রিকেট পরিভাষা বিষয়শ্রেণী:স্কোরিং (ক্রিকেট) বিষয়শ্রেণী:ক্রিকেটের নিয়ম-কানুন
নার্গেস সাফিয়ে মোহাম্মাদি (; জন্ম ২১শে এপ্রিল ১৯৭২) একজন  ইরানি মানবাধিকার আন্দোলন কর্মী ও ডিফেন্ডার্স অভ দ্য হিউম্যান রাইটস সেন্টার সংস্থার উপপ্রধান, যার প্রধান নোবেল শান্তি পুরস্কার বিজয়ী শিরিন এবাদি। তিনি ২০২৩ সালে শান্তিতে নোবেল পুরস্কার লাভ করেন। "ইরানে নারীদের উপর নিপীড়নের বিরুদ্ধে সংগ্রাম ও সবার জন্য মানবাধিকার ও মুক্তির সমর্থনে কাজ করার জন্য" তাকে এই পুরস্কার প্রদান করা হয়। ২০১৬ সালের মে মাসে তাকে তেহরানে ১৬ বছরের জন্য কারাদণ্ড প্রদান করা হয়। "মৃত্যদণ্ড রদ করার পক্ষে প্রচারাভিযান চালানো একটি মানবাধিকার আন্দোলন পরিচালনা করার জন্য" তাকে এই শাস্তি দেওয়া হয়। ২০২২ সালে তিনি বিবিসি-র ১০০ নারীর তালিকায় স্থান পান।   পটভূমি  মোহাম্মাদি ২১ এপ্রিল ১৯৭২ সালে জন্মগ্রহণ করেন ইরানের জাঞ্জানে এবং কোরভেহ, কারাজ এবং ওশনাভিয়েহ শহরে বেড়ে ওঠেন। তিনি ইমাম খোমেনি আন্তর্জাতিক বিশ্ববিদ্যালয় থেকে পদার্থবিজ্ঞান নিয়ে পড়াশোনা করে একজন পেশাদার প্রকৌশলী হন। বিশ্ববিদ্যালয়ের ছাত্রাবস্থায়, তিনি শিক্ষার্থীদের সংবাদপত্রে নারীর অধিকার সমর্থনকারী নিবন্ধ লিখেছিলেন এবং রাজনৈতিক ছাত্র গোষ্ঠী তাশাক্কোল দানেশজুয়ি রোশানগারান ("আলোকিত ছাত্র গোষ্ঠী") এর দুটি সভায় গ্রেপ্তার হন। তিনি একটি পর্বতারোহণ গোষ্ঠীতেও সক্রিয় ছিলেন, কিন্তু পরে তার রাজনৈতিক কর্মকাণ্ডের কারণে পর্বতারোহণে যোগদান তার জন্য নিষিদ্ধ করা হয়েছিল।  মোহাম্মাদি বেশ কয়েকটি সংস্কারপন্থী সংবাদপত্রের সাংবাদিক হিসেবে কাজ করেন এবং দ্য রিফর্মস, দ্য স্ট্র্যাটেজি অ্যান্ড দ্য ট্যাকটিকস("সংস্কার, কৌশল ও চাতুরিসমূহ") নামে রাজনৈতিক প্রবন্ধের একটি বই প্রকাশ করেন। ২০০৩ সালে, তিনি নোবেল শান্তি পুরস্কার বিজয়ী শিরিন এবাদির নেতৃত্বে মানবাধিকার কেন্দ্র (ডিএইচআরসি)-তে যোগদান করেন; পরে তিনি সংগঠনের সহ-সভাপতি হন।  ১৯৯৯ সালে তিনি সহকর্মী সংস্কারপন্থী সাংবাদিক তাগি রাহমানিকে বিয়ে করেন, যিনি শীঘ্রই প্রথমবারের মতো গ্রেপ্তার হন। রহমানি ১৪ বছরের কারাদণ্ড ভোগ করার পর ২০১২ সালে ফ্রান্সে চলে যান এবং মোহাম্মাদি তার মানবাধিকারের কাজ চালিয়ে যান। মোহাম্মাদি ও রাহমানির যমজ দুটি সন্তান রয়েছে।  সাময়িক কারামুক্তি একটানা বহুবছরের কারাজীবন নার্গিস মোহাম্মাদির শারীরিক অবস্থার অবনতি ঘটায়। তার শরীরে অস্ত্রোপচার করা হয়। নরওয়ের নোবেল কমিটির প্রধান ইউর্গেন ওয়াতনে ফ্রিদনেস তার অসুস্থতা বিষয়ে ইরান সরকারকে আহবান করেন যেন তার জন্য উপযুক্ত চিকিৎসার বন্দোবস্ত করা হয়। পরবর্তীতে ডিসেম্বর, ২০২৪ খ্রিস্টাব্দে তাকে ২১ দিনের জন্য সাময়িক কারামুক্তি প্রদান করা হয়।   আরো দেখুন   তাগি রাহমানি  তথ্যসূত্র   বহিঃসংযোগ      বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:নোবেল শান্তি পুরস্কার বিজয়ী নারী বিষয়শ্রেণী:ইরানি ভিন্নমতাবলম্বী বিষয়শ্রেণী:ইরানি মানবাধিকার কর্মী বিষয়শ্রেণী:ইরানি বন্দী ও আটক বিষয়শ্রেণী:ইরানে আটক অ্যামনেস্টি ইন্টারন্যাশনালের মতে বিবেকের বন্দী বিষয়শ্রেণী:ইমাম খোমেনী আন্তর্জাতিক বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসলামি প্রজাতন্ত্র ইরানের ব্যবস্থার বিরুদ্ধে অপপ্রচার ছড়ানোর দায়ে দোষী সাব্যস্ত ব্যক্তি বিষয়শ্রেণী:ইসলামি প্রজাতন্ত্র ইরানের জাতীয় নিরাপত্তার বিরুদ্ধে পদক্ষেপের জন্য দোষী সাব্যস্ত ব্যক্তি বিষয়শ্রেণী:ইরানি নারী সক্রিয়কর্মী বিষয়শ্রেণী:ইরানি ধর্মীয়-জাতীয়তাবাদী বিষয়শ্রেণী:নারী মানবাধিকার কর্মী বিষয়শ্রেণী:জাতীয় শান্তি পরিষদের সদস্য বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:ইরানি নোবেল বিজয়ী বিষয়শ্রেণী:নোবেল বিজয়ী নারী বিষয়শ্রেণী:জাঞ্জান, ইরানের ব্যক্তি বিষয়শ্রেণী:ইরানি আজারবাইজানিয়
মৃগেন্দ্র নাথ মাইতি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে ২০২১ সাল পর্যন্ত মেদিনীপুর বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:২০২০-এ মৃত্যু বিষয়শ্রেণী:ভারতীয় বেসামরিক কর্মচারী বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
আক্কাদেবী ( কন্নড় ভাষায় ಆಕ್ಕದೀವಿ, এছাড়াও Akkādēvi, Akka-dēvi), Woman, Her History and Her Struggle for Emancipation, By B. S. Chandrababu, L. Thilagavathi. p.158 ছিলেন কর্ণাটকের চালুক্য রাজবংশের একজন রাজকন্যা। তাঁর জন্ম হয়েছিল ১০১০ সালে এবং মৃত্যু হয় ১০৬৪ সালে। তিনি প্রায় অর্ধ শতাব্দী ধরে তদানীন্তন কিশুকাডু প্রদেশের রাজ্যপাল ছিলেন। এই প্রদেশটি বর্তমানে কর্ণাটকের বিদার জেলা, বাগলকোট জেলা ও বিজয়পুর জেলা নিয়ে গঠিত। তিনি ছিলেন দশবর্মণ ও ভাগলাদেবীর কন্যা। তিনি পশ্চিম চালুক্যের রাজা পঞ্চম বিক্রমাদিত্য এবং দ্বিতীয় জয়সিংহের বোন ছিলেন এবং সোমেশ্বর প্রথমের পিসি ছিলেন। তিনি কদম্ব রাজকুমার ময়ুরবর্মণকে বিয়ে করেছিলেন। তাঁদের তোয়িমদেব নামে একটি পুত্র ছিল।  আক্কাদেবী একজন দক্ষ প্রশাসক এবং দক্ষ সেনানায়ক হিসেবে সুপরিচিত ছিলেন। তাঁকে গুণদাবেদাঙ্গীও বলা হত, যার অর্থ "গুণের সৌন্দর্য"।   চালুক্যদের শাসনকালের সময়টি দক্ষিণ ভারতের ইতিহাসে একটি গুরুত্বপূর্ণ মাইলফলক হয়ে থেকে গেছে এবং কর্ণাটকের ইতিহাসে একটি স্বর্ণযুগ চিহ্নিত করেছে। চালুক্যরা ৬০০ বছরেরও বেশি সময় ধরে ভারতের দাক্ষিণাত্যের মালভূমিতে শাসন করেছিল। আক্কাদেবী পশ্চিম চালুক্য সাম্রাজ্যের রাজবংশের রাজকন্যা ছিলেন। এই রাজবংশ চোলদের সাথে এবং তাদের দূরবর্তী সম্পর্কিত ভাই, ভেঙ্গির পূর্ব চালুক্যদের সাথে ক্রমাগত সংঘর্ষে লিপ্ত ছিল।  আক্কাদেবীর শাসনকালে, তিনি নিজের প্রদেশকে প্রসারিত করেছিলেন, অনুদানের মাধ্যমে শিক্ষাকে উৎসাহিত করেছিলেন। ১০২১ খ্রিস্টাব্দের একটি শিলালিপি থেকে জানা যায় যে তিনি ৫০০ জন ছাত্রের খাওয়া ও পরার জন্য একটি বিশাল জমি উপহার দিয়েছিলেন এবং তাদের বিনামূল্যে থাকার জায়গা দিয়েছিলেন। তিনি জৈন ও হিন্দু মন্দিরগুলিকে উদারভাবে সাহায্য করেছিলেন। সেই সময়কালে, মন্দির নির্মাণের সময় নারীদের নির্মানের অগ্রগতি দেখার অনুমতি থাকত না। তাই প্রায়শই অগ্রগতি পরীক্ষা করার জন্য রানির কাছে একটি ক্ষুদ্র নমুনা তৈরি করে পাঠানো হত।  আক্কাদেবীকে "মহান খ্যাতি ও পরিণতির ব্যক্তিত্ব" বলা হয়। ১০২২ তারিখের একটি শিলালিপিতে তাঁকে যুদ্ধে ভৈরবীর মতো সাহসী বলে অভিহিত করা হয়েছে। তিনি স্থানীয় বিদ্রোহ দমন করার জন্য গোকাগে বা গোকাকের দুর্গ অবরোধ করেছিলেন, এবং ব্রাহ্মণদের অনুদান দিয়ে শিক্ষাকে উৎসাহিত করেছিলেন বলে জানা যায়।   তথ্যসূত্র    উৎস  ১। গ্রেট উইমেন অফ ইণ্ডিয়া, অদ্বৈত আশ্রম, আলমোড়া, হিমালয়, ১৯৫৩  বিষয়শ্রেণী:১১শ শতাব্দীর ভারতীয় নারী বিষয়শ্রেণী:যুদ্ধে ভারতীয় নারী বিষয়শ্রেণী:ভারতীয় রাজকুমারী বিষয়শ্রেণী:কর্ণাটকের ইতিহাস বিষয়শ্রেণী:ভারতীয় জেনারেল বিষয়শ্রেণী:১০৬৪-এ মৃত্যু বিষয়শ্রেণী:১০১০-এ জন্ম
মনোমতী উপন্যাসটি রজনীকান্ত বরদলৈ আসামের বরপেটায় চাকরি করার সময় ১৮৯৭ সালের এপ্রিল মাসের আগে লিখে শেষ করেন এবং ১৯০০ সালের ফেব্রুয়ারি মাসে ছাপেন। এটি একটি সার্থক ইতিহাসমূলক উপন্যাস। বর্মার তৃতীয়বার আসাম আক্রমণের ঘটনাই এর মূল উপজীব্য। উপন্যাসটি দুটি ভাগে বিভক্ত। প্রথম খণ্ডে উনিশটা অধ্যায় এবং দ্বিতীয় খণ্ডে সমগ্র অধ্যায়কে ধরে ছাব্বিশটা অধ্যায় আছে। দুটি সম্ভ্রান্ত ঘরের পরিবারের মধ্যে হয়ে থাকা বিবাদ কীভাবে নিজ দেশে বিপদ ডেকে আনে তারই কথা এই উপন্যাসটির মধ্য দিয়ে জানা যায়। মানরা আসাম এবং অসমীয়াদের কীভাবে বিপর্যস্ত করে তারই একটি করুণ চিত্র উপন্যাসের কাহিনীর মধ্য দিয়ে চিত্রিত হয়েছে। 'মনোমতী' উপন্যাসের পটভূমি ঐতিহাসিক, কিন্তু কাহিনী আংশিকভাবে জনশ্রুতিমূলক, যদিও বেশিরভাগ কথাই কাল্পনিক। চরিত্রাবলীও অধিক সংখ্যক কাল্পনিক।  তথ্যসূত্র  বিষয়শ্রেণী:অসমীয়া উপন্যাস
অপরাধ গোয়েন্দা বিভাগ (ডিসিআই) ব্রিটিশ রাজত্বকালে ভারত সরকারের কেন্দ্রীয় বিদেশী এবং দেশীয় গোয়েন্দা সংস্থা ছিল। সংস্থাটি মূলত কেন্দ্রীয় অপরাধ গোয়েন্দা বিভাগ (সিসিআইডি) নামে পরিচিত ছিল। ভারতের তৎকালীন ভাইসরয় লর্ড কার্জন বিভাগটি প্রতিষ্ঠিত করেছিলেন।  ১৯০৩ সালের ৩০ মে অ্যান্ড্রু হেন্ডারসন লেইথ ফ্রেজারের সভাপতিত্বে জমা দেওয়া ভারতীয় পুলিশ কমিশনের প্রতিবেদনের উপর ভিত্তি করে এ বিভাগ তৈরি করা হয়েছিল, যা ভারতীয় পুলিশ ব্যবস্থার নিরীক্ষা করে সংস্কার করার সুপারিশ করেছিল। স্যার হ্যারল্ড স্টুয়ার্টকে এবিভাগের প্রথম পরিচালক হিসেবে নিযুক্ত করা হয়েছিল। লর্ড কার্জন ব্রিটিশ ভারতের সকল প্রদেশে অপরাধ তদন্ত বিভাগ (সিআইডি) প্রতিষ্ঠা করেন।  ডিসিআই পরবর্তীতে গোয়েন্দা ব্যুরোতে পরিণত হয়।    তথ্যসূত্র   বিষয়শ্রেণী:ভারতের সরকারি সংস্থা বিষয়শ্রেণী:ভারতের গোয়েন্দা সংস্থা বিষয়শ্রেণী:১৯০৪-এ ভারতে প্রতিষ্ঠিত
পোলার মিউজিক প্রাইজ হচ্ছে একটি আন্তর্জাতিক সঙ্গীত পুরস্কার যা কোন ব্যক্তি, গোষ্ঠী বা প্রতিষ্ঠানকে তাদের ব্যতিক্রমী এবং সৃজনশীলতার জন্য দেয়া হয়। সুইডেনের বিখ্যাত পপ সঙ্গীত দল আব্বা (ABBA) 'র সদস্য স্টিগ এন্ডারসনের দানে ১৯৮৯ সালে রয়েল সুইডিশ একাডেমী অব মিউজিক এই পুরস্কার প্রদান শুরু করে।  স্টিগ এন্ডারসন পোলার মিউজিক নামে একটি রেকর্ড কোম্পানীর মালিক যা তিনি সৃষ্টি করেছিলেন ১৯৬৩ সালে।  এই পুরস্কার অনুষ্ঠান প্রতি বছর মে মাসে সুইডেনের রাজধানী স্টকহোমে রাজা কার্ল ষোড়শ গুস্তাফ প্রদান করে থাকেন। এই পুরস্কারের পরিমাণ এক মিলিয়ন বা দশ লক্ষ সুইডিশ ক্রোনর (যা প্রায় ১,২৫,০০০ মার্কিন ডলার)।  তথ্যসূত্র  বিষয়শ্রেণী:সঙ্গীত পুরস্কার বিষয়শ্রেণী:পুরস্কার
গণতান্ত্রিক বিপ্লবে সোশ্যাল-ডেমোক্রাসির দুই রণকৌশল () (১৯০৫), হচ্ছে রুশ বিপ্লবী ভ্লাদিমির লেনিন কর্তৃক ১৯০৫ সালের জুন-জুলাই মাসে লিখিত একটি বই। বইটি বের হয় জেনেভা থেকে রুশ সোশ্যাল-ডেমোক্রাটিক শ্রমিক পার্টির কেন্দ্রীয় কমিটির সংস্করণে; তখন লেনিন সেখানে থাকতেন এবং কাজ করতেন। সেই ১৯০৫ সালেই পার্টির কেন্দ্রীয় কমিটি কর্তৃক এবং আলাদাভাবে মস্কো কমিটি কর্তৃক দশ হাজার সংখ্যায় বইখানা আবার পুনর্মুদ্রিত হয়। ১৯০৭ সালের ফেব্রুয়ারি মাসে পিটার্সবুর্গ প্রেস কমিটি বইখানায় প্রকাশিত ভাব ভাবনাকে জার সরকারের বিরোধী অপরাধজনক কার্য বিবেচনা করে সেটিকে নিষিদ্ধ করেছিল।ভ্লাদিমির লেনিন, গণতান্ত্রিক বিপ্লবে সোশ্যাল-ডেমোক্রাসির দুই রণকৌশল; প্রগতি প্রকাশন, মস্কো; ১৯৮৪, পৃষ্ঠা-১৩৫।  এই পুস্তকে লেনিন সমাজতান্ত্রিক বিপ্লবের মার্কসবাদী মতবাদকে সমৃদ্ধ করেন। এই বইয়ে লেনিন গণতন্ত্র ও সমাজতন্ত্র সম্পর্কে এমনসব নতুন ভাবনা হাজির করেন যা গণতন্ত্র ও সমাজতন্ত্রের বিজয়ের সংগ্রামে সারা বিশ্বের সমস্ত জনগণের জন্য বিপুল তাৎপর্যপূর্ণ।  তথ্যসূত্র  বহিঃসংযোগ  বিষয়শ্রেণী:১৯০৫-এর বই বিষয়শ্রেণী:ভ্লাদিমির লেনিন রচনাবলী বিষয়শ্রেণী:সাম্যবাদ সম্পর্কিত বই বিষয়শ্রেণী:পুস্তিকা
থাম্ব|200px|天瓊を以て滄海を探るの図 এইতাকু কোবায়েশি (মেইজি আমল) দ্বারা চিত্রকর্ম। ডানদিকে বর্শা আমেনুহোকো সহ ইজানাগি, বামদিকে ইজানামি। ইজানাগি (イ ザ ナ ギ, কোজিকিতে 伊 弉 諾 হিসাবে লিপিবদ্ধ) একজন দেবতা যিনি জাপানী পুরাণ এবং সিনটোজমে সাতটি ঈশ্বরিক প্রজন্মের সন্তান ছিলেন। তিনি কোজিকিতে "আমন্ত্রিত পুরুষ" বা ইজানাগি- নামেও অভিহিত নো-মিকোতো।শিন্তৌ ধর্মে তাঁকে প্রথম মানুষ বলা হয়।  তিনি এবং তাঁর স্ত্রী ও বোন ইজানামি জাপানের অনেক দ্বীপ, দেবতা এবং পূর্বপুরুষ তৈরি করেছিলেন।ইজানামি অগ্নি-দেবতা কাগু-সুসুচির জন্ম দেওয়ার সময় মারা গিয়েছিল।ইজানাগি "দশ-পাল্লা তরোয়াল" (তোতসুকা-ন -সুরুগি) দিয়ে অগ্নিদেবকে হত্যা করেছিলেন।এরপর ইজানাগি তাকে যোমির (মৃত্যুলোক বা পাতাল) থেকে পুনরুদ্ধার করার চেষ্টা করেছিলেন।তবে ব্যর্থ হয়েছিলেন। ফিরে আসার পরে শোধক আচার তিনি তাঁর বাম চোখ থেকে আমেতেরসু (সূর্যদেবী), ডান চোখ থেকে সুকুইমি (চাঁদের দেবতা) এবং নাক থেকে সুসানু (ঝড় বা ঝড়ের দেবতা) কে সৃষ্টি করেছিলেন। ইজানাগি যখন যোমিতে যান তখন তাঁর স্ত্রীর রাক্ষসী এবং নারকীয় অবস্থা দেখেন।এতে তাঁর স্ত্রী লজ্জিত ও রাগান্বিত হন।তিনি তার স্বামীকে হত্যা করার জন্য তাকে তাড়া করেন ও ব্যর্থ হন। কিন্তু তিনি প্রতিজ্ঞা করেন তিনি প্রতিদিন তাঁর স্বামীর সৃষ্টি হাজার হাজার লোককে হত্যা করবেন।এ কথা শুনে ইজানাগি বলেন যে তিনি প্রতিদিন এক হাজার পাঁচশত মানুষ তৈরি করবেন; Reedited in  Wikisource:  ।  তথ্যসূত্র   বিষয়শ্রেণী:শিন্তৌ ধর্ম বিষয়শ্রেণী:স্রষ্টা দেবতা বিষয়শ্রেণী:সৃষ্টিপুরাণ বিষয়শ্রেণী:স্বাস্থ্য দেবতা
সুধাংশু দাশগুপ্ত (১৯১২ - ২০০৩) একজন ভারতীয় কমিউনিস্ট এবং স্বাধীনতা সংগ্রামী ছিলেন। তিনি ভারতের কমিউনিস্ট পার্টি (মার্ক্সবাদী) নেতা এবং পশ্চিমবঙ্গ কমিউনিস্ট পার্টির জার্নাল দেশ হিতৈশির প্রতিষ্ঠাতা ছিলেন। দাশগুপ্ত ১৯৩৬ সালে ভারতের কমিউনিস্ট পার্টিতে যোগ দেন।   প্রাথমিক জীবন এবং শিক্ষা  দাশগুপ্ত ১৯১২ সালের ৩০ জানুয়ারি বরিশালে জন্মগ্রহণ করেন। তার পিতা মতিলাল দাশগুপ্ত ছিলেন একজন প্রতিষ্ঠিত কবিরাজ। তিনি বরিশালের বাণীপীঠ স্কুলে পড়াশোনা করেন এবং ১৯২৭ সালে ম্যাট্রিকুলেশন পাস করেন। তিনি আইএসসি পাশ করেন। ব্রজোমোহন কলেজ থেকে ১৯২৯ সালে। তিনি চিকিৎসাবিদ্যা অধ্যয়নের জন্য কলকাতার কারমাইকেল মেডিকেল কলেজে (বর্তমানে আরজি কর মেডিকেল কলেজ নামে পরিচিত) ভর্তি হন। কলকাতায় থাকাকালীন তিনি ভারতের স্বাধীনতা সংগ্রামে জড়িয়ে পড়েন এবং আন্দামান সেলুলার জেলে পাঠানো হয়। ফিরে আসার পর, তিনি কলকাতা বিশ্ববিদ্যালয় থেকে ১৯৩৬ এবং ১৯৩৮ সালে বিএ এবং এমএ পরীক্ষায় উত্তীর্ণ হন।   রাজনৈতিক পেশা  ছাত্রজীবনেই তিনি সাম্রাজ্যবাদ বিরোধী সংগ্রামে জড়িয়ে পড়েন। তিনি সতীশ পাকড়াশি, পান্নালাল দাশগুপ্ত, নিরঞ্জন সেনগুপ্তের সংস্পর্শে আসেন। ১৯৩০ সালে মেচুয়াবাজার বোমা মামলায় তিনি আরও ২৩ জনের সঙ্গে গ্রেফতার হন। ১৯৩২ সালে তাকে অন্যান্য বিপ্লবীদের সাথে আন্দামান সেলুলার জেলে পাঠানো হয় যেখানে তিনি কমিউনিস্ট চিন্তাধারার সাথে পরিচিত হন। তিনি কমিউনিস্ট কনসোলিডেশনের অন্যতম সদস্য ছিলেন, একটি ভারতীয় কমিউনিস্ট সংগঠন, যা হরে কৃষ্ণ কোনার দ্বারা ১৯৩৫ সালে আন্দামান সেলুলার জেলের বন্দীদের সাথে প্রতিষ্ঠিত হয়েছিল।  দাশগুপ্ত ১৯৩৬ সালে কমিউনিস্ট পার্টিতে যোগ দেন এবং শ্রমিক আন্দোলনে কাজ শুরু করেন। ১৯৩৯ সালে আবদুল হালিমের সম্পাদনায় সিপিআই-এর সাপ্তাহিক মুখপত্র ‘ সামনে চলো ’ শুরু হলে তিনি এর সঙ্গে যুক্ত হন। তিনি " জনযুদ্ধ " (১৯৪২), " স্বাধীনতা " (১৯৪৫), " ক্রসরোড " (১৯৫৩) এর মতো অনেক পত্রিকার সাথে যুক্ত ছিলেন।  তিনি ১৯৬৩ সালে পার্টির পশ্চিমবঙ্গ রাজ্য কমিটির আদর্শিক জার্নাল দেশ হিতৈশীর প্রতিষ্ঠাতা সম্পাদক ছিলেন। তিনি সংশোধনবাদের বিরুদ্ধে দৃঢ় অবস্থান নেন এবং ১৯৬৪ সালে সিপিআই(এম) রাজ্য কমিটির সদস্য হন এবং মৃত্যুর আগ পর্যন্ত সেই পদে বহাল ছিলেন। তিনি এক সময়ের জন্য রাজ্য সচিবালয়ের সদস্যও ছিলেন। তিনি ১৯৬৭ সালে গণশক্তির সাথেও যুক্ত ছিলেন।  তিনি বাংলা ভাষায় মার্ক্সবাদের উপর অসংখ্য বই লিখেছেন:    "মার্ক্সবাদী: কি ও কেনো?"  "কমিউনিস্ট ম্যানিফেস্টো প্রসঙ্গ"  "স্বাধীনতা সংগ্রামে সশস্ত্র বিপ্লবী ভূমিকা"  "কমরেড, সময় কোথায়?"  "সমাজতন্ত্র কে কেনো এবং কোন পথে"  তার স্ত্রী ছিলেন কমিউনিস্ট নেত্রী মাধুরী দেবী। তিনি ২০১৩ সালে মারা যান।     তথ্যসূত্র   বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০০৩-এ মৃত্যু বিষয়শ্রেণী:১৯১২-এ জন্ম বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:বরিশালের রাজনীতিবিদ বিষয়শ্রেণী:বরিশালের লেখক বিষয়শ্রেণী:ভারতীয় মার্ক্সবাদী লেখক বিষয়শ্রেণী:২০শ শতাব্দীর ভারতীয় পুরুষ লেখক বিষয়শ্রেণী:২০শ শতাব্দীর ভারতীয় অ-কল্পকাহিনী লেখক বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
থাম্ব|কার্লসবাদ ম্যারাথন, মার্কিন যুক্তরাষ্ট্র, ২০১৩ এ ম্যারাথন রানার্স দৌড় একটি স্থলীয় চলন পদ্ধতি যা মানুষের এবং অন্যান্য প্রাণীদের পায়ে দ্রুত গতিতে চলার অনুমতি দেয়। দৌড় এমন একটা চলন ভঙ্গি যেখানে সকল পা মাটি থেকে উপরে থাকে (যদিও ব্যতিক্রম আছে)।  এটি হাঁটার বিপরীতে হয়, যেখানে একটি পা মাটির সাথে সবসময় সংযোগ, পাগুলি বেশিরভাগ সোজা এবং এর মাধ্যাকর্ষণ ভল্টস কেন্দ্র একটি বিপরীত দুল ফ্যাশনে স্ট্যান লেগ বা পায়ে থাকে। দৌড় শব্দটি জোগিং থেকে স্প্রিন্টিং পর্যন্ত বিভিন্ন গতিতে উল্লেখ করা হয়। থাম্ব|মানুষের দৌড় এর একটি ভিডিও চিত্র এটি অনুমান করা হয়েছে যে মানবজাতির পূর্বপুরুষরা প্রায় ২.6 মিলিয়ন বছর আগে দীর্ঘ দূরত্ব চলার ক্ষমতা গড়ে তুলতে সক্ষম হয়েছিল, সম্ভবত প্রাণী শিকার করার জন্য।  প্রতিযোগিতামূলক দৌড় বিভিন্ন এলাকায় ধর্মীয় উৎসব থেকে বেড়েছে। ৬৩২ খ্রিস্টপূর্বাব্দ থেকে ১১৭১ খ্রিস্টপূর্বাব্দে আয়ারল্যান্ডের টেলেটিয়ান গেমসে প্রতিযোগিতামূলক রেসিং এর রেকর্ডগুলি করা হয়, যেখানে প্রথম রেকর্ডকৃত অলিম্পিক গেমস অনুষ্ঠিত হয়েছিল ৭৭৬ খ্রিস্টপূর্বাব্দে। দৌড় বিশ্বের সবচেয়ে গ্রহণযোগ্য খেলা হিসেবে ধরা হয়েছে।    ইতিহাস  ধারণা করা হয় যে মানুষের দুই পায়ে সোজা হয়ে হাঁটতে অন্তত সাড়ে চার মিলিয়ন বছর আগে মানবজাতির প্রথম পূর্বপুরুষ অস্ট্রালোপিথেকাসের ক্ষমতা থেকে সক্ষম হয়েছিল।  প্রতিযোগিতামূলক দৌড় গ্রীস, মিশর, এশিয়া এবং আফ্রিকাতে পূর্ব আফ্রিকান রেফ্টের মতো বিভিন্ন অঞ্চলে ধর্মীয় উৎসব থেকে আসছে।   দৌড়ের গতিবিদ্যা বর্ণনা    ফুটস্ট্রাইক (Footstrike)    মিড্স্ট্যান্স (Midstance)    প্রপোলসান ফেজ (Propulsion phase)    সুইং ফেজ (Swing phase)    উচ্চ প্রান্তিকতা ফাংশন (Upper extremity function)    ফুটস্ট্রাইক বিতর্ক (Footstrike debate)    দৈর্ঘ্য, হিপ এবং হাঁটু ফাংশন (Stride length, hip and knee function)    দৌড়ের কৌশল    Upright posture and a slight forward lean    Stride rate and types    দৌড়ের উপকারিতা    কার্ডিওভাসকুলার সুবিধা (Cardiovascular benefits) দৌড়ালে, ফুসফুসের ধারণক্ষমতা  বাড়ে, দ্রুত রক্ত সঞ্চালন হয়। হায়ার্ট ভাল থাকে।    ওজন কমানোর সুবিধা (Weight loss benefits)    মানসিক সাস্থ্য (Mental health)    দৌড়ের ইনজুরি    উচ্চ প্রভাব (High impact)    মর্দন (Chafing)    ইলিয়োটিবিয়াল ব্যান্ড সিনড্রোম (Iliotibial Band Syndrome)    মেডিয়াল টিবিয়াল স্ট্রেস সিনড্রোম (Medial Tibial Stress Syndrome)    দৌড়ের ইভেন্ট    তথ্যসূত্র   বিষয়শ্রেণী:খেলাধুলা বিষয়শ্রেণী:দৌড়
ম্যাকক্যাফে () হল একটি কফি-হাউস ধারার খাবার এবং পানীয়ের চেইন, যার মালিক ম্যাকডোনাল্ড’স। এটি ১৯৯৩ সালে অস্ট্রেলিয়ার মেলবোর্নে চালু করা হয়েছিল এবং ম্যাকডোনাল্ড'স-এর প্রধান নির্বাহী কর্মকর্তা চার্লি বেল এবং তৎকালীন চেয়ারম্যান ও পরবর্তীকালীন প্রধান নির্বাহী কর্মকর্তা জেমস স্কিনারের সহায়তায় জনসাধারণের কাছে পরিচিত করা হয়েছিল, চেইনটি এসপ্রেসো কফির প্রতি ভোক্তা প্রবণতাকে প্রতিফলিত করে।  বিভিন্ন রিপোর্ট অনুসারে, ম্যাকক্যাফে আউটলেটগুলি একটি নিয়মিত ম্যাকডোনাল্ড'স-এর তুলনায় ১৫% বেশি আয় করে এবং ২০০৩ সাল নাগাদ এটি অস্ট্রেলিয়া এবং নিউজিল্যান্ডের বৃহত্তম কফি শপ ব্র্যান্ড ছিল৷ ম্যাকডোনাল্ড'স অস্ট্রেলিয়া গত দশকে স্বয়ংক্রিয় এসপ্রেসো-প্রোন্টো মেশিন নিয়ে পরীক্ষা-নিরীক্ষা করার পরে ব্যর্থ হলে সমস্ত অস্ট্রেলীয় স্টোর পরবর্তীকালে সংস্কার করা হয় এবং ম্যাকক্যাফে আউটলেটে রূপ দেওয়া হয়।   তথ্যসূত্র    বহিঃসংযোগ   ম্যাকডোনাল্ডস ম্যাকক্যাফে ইউএসএ   ম্যাকক্যাফে অস্ট্রেলিয়া  ম্যাকডোনাল্ড'স ম্যাকক্যাফে - ইউএস হিস্পানিক মার্কেট ওয়েবসাইট   ম্যাকডোনাল্ড'স অফ ওয়েস্টার্ন ওয়াশিংটন, ইউএসএ ম্যাকক্যাফে ওয়েবসাইট (আর্কাইভ করা পৃষ্ঠা)  বিষয়শ্রেণী:১৯৯৩-এ প্রতিষ্ঠিত রেস্তোরাঁ বিষয়শ্রেণী:বহুজাতিক কোম্পানি বিষয়শ্রেণী:বহুজাতিক খাদ্য কোম্পানি বিষয়শ্রেণী:মার্কিন যুক্তরাষ্ট্রের ঝটপট খাবারের চেইন বিষয়শ্রেণী:ঝটপট খাবারের ফ্র্যাঞ্চাইজি বিষয়শ্রেণী:অস্ট্রেলিয়ার কফিহাউস ও ক্যাফে বিষয়শ্রেণী:মার্কিন যুক্তরাষ্ট্রের কফিহাউস ও ক্যাফে
মর্দেচাই বিরশুবস্কি   (    , ১০  মে ১৯৩০ - ১ মে ২০১২) ছিলেন একজন ইসরায়েলি রাজনীতিবিদ যিনি ১৯৭৭ থেকে ১৯৯২ সালের মধ্যে বেশ কয়েকটি দলের সদস্য হয়ে নেসেটে ডেপুটি স্পিকার হিসাবে দায়িত্ব পালন করেন।   জীবনী  জার্মানির লিপজিগে জন্মগ্রহণকারী, বীরশুবস্কি ১৯৩৯ সালে বাধ্যতামূলক ফিলিস্তিনে আলিয়াহ তৈরি করেন। তিনি জেরুজালেমের হিব্রু বিশ্ববিদ্যালয়ে আইন অধ্যয়ন করার আগে তেল আবিবের হার্জলিয়া হিব্রু উচ্চ বিদ্যালয়ে পড়াশোনা করেন, পরে আইনজীবী হিসাবে সনদপ্রাপ্ত হন এবং ওকালতি শুরু করেন। ১৯৫৫ থেকে ১৯৬৬ সাল পর্যন্ত তিনি মেকোরোটের আইন উপদেষ্টা হিসেবে কাজ করেন, তেল আবিব সিটি কাউন্সিলের আইনি উপদেষ্টা হওয়ার আগে, তিনি ১৯৭৭ সাল পর্যন্ত এ দায়িত্ব পালন করেন। ১৯৭৪ সালে তিনি শিনুইয়ের প্রতিষ্ঠাতাদের মধ্যে ছিলেন, এবং ১৯৭৭ সালে ডেমোক্রেটিক মুভমেন্ট ফর চেঞ্জ তালিকায় (যারা শিনুই ছিলেন) নেসেট নির্বাচিত হন। পরের বছর যখন দলটি বিভক্ত হয়ে যায়, তখন তিনি শিনুই গোষ্ঠীর সাথে থাকেন। তিনি ১৯৮১ এবং ১৯৮৪ সালে পুনরায় নির্বাচিত হন।৫  আগস্ট ১৯৮৭ শিনুই ত্যাগ করে বাম রেটেজে যোগদান করেন।Mergers and Splits amongst Parliamentary Groups Knesset website রেটেজের তালিকায় ১৯৮৮ সালে পুনর্নির্বাচিত হন,নেসেটে ডেপুটি  স্পিকার  হন । তিনি ১৯৮৯ সালের তেল আবিব মেয়র নির্বাচনে প্রার্থী ছিলেন, কিন্তু ৫.৭% ভোট পেয়ে চতুর্থ স্থান লাভ করেন। ১৯৯২ সালের নির্বাচনে তিনি  নেসেট আসনটি হারান, রতজ শিনুই এবং ম্যাপামের সাথে মেরেটজ জোট গঠনের কিছুদিন পরে। তিনি ১৯৯৩ সালে আবার তেল আবিব মেয়র পদে প্রতিদ্বন্দ্বিতা করেন, কিন্তু ৩.৬% ভোট পেয়ে চতুর্থ স্থান লাভ করেন। তিনি পরবর্তীকালে রেটেজের সদস্য হিসাবে তেল আভিভ সিটি কাউন্সিরের এবং দ্য গ্রীণ এলাকার দায়িত্ব পালন করেন। তিনি প্রতিবন্ধী সংগঠন সমিতির চেয়ারম্যানও ছিলেন। রিভলিং বলেন, “যে প্রাক্তন এমকে মর্দচাই বীরশুবস্কির নেসেটে মূল্যবান অবদান রেখেছিলেন-যেমন ইলহারার এবং হুইলচেয়ারে ইলান গিলন ইলান গিলন। তিনি প্রতিবন্ধীদের জন্য অনেক কাজ করে গেছেন। রিভলিন বলেন, "অক্ষমতা মানুষকে অনেক ক্ষেত্রে সফল হতে বাধা দেয় না।” দাম্পত্য জীবন বিরশুবস্কি ভায়োলা নামে এক ইসরাইলী মেয়েকে বিবাহ করেন। তাদের দু’সন্তান এবং পাঁচ নাতি আছে। মৃত্যু তিনি ৮২ বছর বয়সে মারা যান। নারী অধিকার মর্দেচাই বিরশুবস্কি ইসরাইলে নারী অধিকার বাস্তবায়নে অনেক কাজ করেছেন। বিশেষ করে তার প্রতিবন্ধী সংগঠনের মাধ্যমে প্রতিবন্ধী নারী ও শিশুর জন্য শিক্ষা, বাসস্থান, চলাচলের সরঞ্জাম, পোশাক, চিকিৎসা ইত্যাদি বিষযে অবদান রেখেছেন।  তথ্যসূত্র   বিষয়শ্রেণী:মেরেটজের রাজনীতিবিদ বিষয়শ্রেণী:২০১২-এ মৃত্যু বিষয়শ্রেণী:১৯৩০-এ জন্ম বিষয়শ্রেণী:ইসরায়েলি আইনজীবী বিষয়শ্রেণী:রাটজ (রাজনৈতিক দল) এর রাজনীতিবিদ বিষয়শ্রেণী:শিনুইয়ের রাজনীতিবিদ বিষয়শ্রেণী:পরিবর্তনের জন্য গণতান্ত্রিক আন্দোলনের রাজনীতিবিদ বিষয়শ্রেণী:নেসেটের সদস্য ১৯৭৭-১৯৮১ বিষয়শ্রেণী:নেসেটের সদস্য ১৯৮১-১৯৮৪ বিষয়শ্রেণী:নেসেটের সদস্য ১৯৮৪-১৯৮৮ বিষয়শ্রেণী:নেসেটের সদস্য ১৯৮৮-১৯৯২ বিষয়শ্রেণী:নেসেটের ডেপুটি স্পিকার বিষয়শ্রেণী:ইসরায়েলি বেসামরিক কর্মচারী